钦定古今图书集成/明伦汇编/交谊典/第077卷 > 《摸鱼儿》何梦桂
## 钦定古今图书集成/明伦汇编/交谊典/第077卷 > 《摸鱼儿》何梦桂

《记年》。人人何处，长亭曾共杯酒。酒阑归去行人远，
折不尽长亭柳。渐白首。待把酒送君，恰又清明后。青
条似旧。问江北江南，离愁似我，还更有人否。留不
住，强把蔬盘瀹韭。行舟又报潮候。风急岸花飞尽也，
一曲啼红满袖。春波皱。青草外、人间此恨年年有。留
连握手。叹人世相逢，百年欢笑，能得几回又。